पूर्व पति ने मॉडल के टुकड़े किए, फ्रिज से कटे हुए पैर बरामद; बाकी बॉडी पार्ट्स की सर्च जारी
Hong Kong Shraddha Walkar Like Murder Case - हांगकांग में दिल्ली के श्रद्धा वालकर जैसा मर्डर केस सामने आया है। यहां मॉडल एबी चोई के पूर्व पति ने उनकी हत्या कर दी। फिर उनके शरीर के टुकड़े कर दिए।
हॉन्गकॉन्ग में दिल्ली के श्रद्धा वालकर जैसा मर्डर केस सामने आया है। यहां मशहूर मॉडल एबी चोई के पूर्व पति ने उनकी हत्या करने के बाद शरीर के टुकड़े कर दिए। पुलिस ने घर के फ्रिज से एबी के कटे हुए पैर बरामद कर लिए हैं। बाकी बॉडी पार्ट्स को खोजा जा रहा है। मीट स्लाइसर, इलेक्ट्रिक कटर और कुछ कपड़े भी बरामद किए गए हैं।
28 साल की चोई 22 फरवरी से लापता थीं। पुलिस ने 24 फरवरी को उनके घर की तलाशी ली। इस दौरान फ्रिज से उनके कटे हुए पैर मिले। हत्या के आरोप में 25 फरवरी को एबी के पूर्व पति को गिरफ्तार कर लिया गया। उससे पूछताछ करके बाकी बॉडी पार्ट्स की तलाश की जा रही है।
पति के माता-पिता भी गिरफ्तार
पुलिस ने बताया कि एबी के पूर्व पति एलेक्स क्वांग के साथ ही उसके माता-पिता और छोटे भाई को भी गिरफ्तार कर लिया गया है। पुलिस सुपरिन्टेंडेंट एलन चुंग ने कहा- हम शहर के बाहरी इलाके में स्थित एक घर की तलाशी लेने पहुंचे थे। यहां हमें एबी का आइडेंटिटी कार्ड, क्रेडिट कार्ड और उनका अन्य सामान मिला। हमने और तलाशी ली तो फ्रिज में उनके कटे हुए पैर मिले।
बर्तन में ह्यूमन टिश्यू मिले: पुलिस 
पुलिस ने कहा कि ये मर्डर काफी प्लानिंग के साथ किया गया था। पुलिस सुपरिन्टेंडेंट एलन चुंग ने कहा- घर में घुसने के साथ ही हम समझ गए थे कि हम किसी क्राइम सीन पर हैं। हमें घर से ऐसी कई चीजें मिली हैं, जिनसे समझ आता है कि ये प्लान्ड मर्डर था। घर की दीवारें कपड़ों से ढंकी हुई थीं, ताकि दीवार पर खून के निशान न पड़ें।
उन्होंने कहा- इसके अलावा हमें फेस शील्ड, रेनकोट, ग्लव्ज भी मिले हैं। ये कुछ ऐसी चीजें हैं जिन पर लगा खून आसानी से साफ हो जाता है। हमें कुछ बर्तनों में ह्यूमन टिश्यू भी मिले हैं। घर पर कोई फर्नीचर भी नहीं था। यहां मानव शरीर को काटने वाले कई टूल्स मौजूद थे। घर खरीदने में भी ऐसे लोगों ने मदद की थी, जिनका क्रिमिनल रिकॉर्ड है।
भागने की कोशिश कर रहा था आरोपी 
आरोपी पूर्व पति भागने की फिराक में था। पुलिस ने बताया कि समुद्री रास्ते से भागने की प्लानिंग कर रहा था। चुंग ने कहा- एबी चोई और पूर्व पति एलेक्स क्वांग के बीच पैसों को लेकर कुछ विवाद था। मामले की जांच की जा रही है।
बांग्लादेश में भी हिंदू लड़की की सिर काटकर हत्या हुई थी, बॉडी पार्ट्स नाले में बहा दिए थे
बांग्लादेश के खुलना में एक शादीशुदा शख्स ने अपनी हिंदू प्रेमिका का सिर काटकर कत्ल कर दिया। इसके बाद शव के टुकड़े किए और उन्हें नाले में बहा दिया। आरोपी को गिरफ्तार कर लिया गया।
बांग्लादेश पुलिस ने बताया- कविता और अबु रिलेशन में थे। कविता को पहले यह पता नहीं था कि अबु शादीशुदा है। अबु ने उसे कभी यह बताया भी नहीं। जब लड़की को यह पता लगा कि अबु ने उसे धोखा दिया है तो उसने इसका विरोध किया। इसके बाद दोनों में रोज लड़ाई होने लगी।
इसके बाद अबु ने कविता को रास्ते से हटाने का फैसला किया। पहले सिर काटकर कत्ल किया। इसके बाद शरीर के 3 टुकड़े किए और एक बैग में रख दिए। बाद में उन्हें नाले में बहा दिया।
दिल्ली में आफताब ने श्रद्धा के 35 टुकड़े किए
दिल्ली में आफताब नाम के आरोपी ने श्रद्धा वालकर की हत्या कर दी थी। उसके शव के 35 टुकड़े कर फ्रिज में रखे। वह हर रोज बॉडी पार्ट्स अलग-अलग जगह फेंकता था। पुलिस ने उसे 12 नवंबर को गिरफ्तार किया।
पुलिस ने बताया कि आफताब ने फ्लैट के बाथरूम में श्रद्धा के शव के 35 टुकड़े किए थे। इस दौरान वह शॉवर चालू रखता था, ताकि बॉडी से निकला खून सीवेज में बह जाए। सूत्रों ने यह भी बताया है आफताब ने फ्रिज को केमिकल से साफ किया था, ताकि सबूत मिटाए जा सकें।
पुलिस के मुताबिक 28 साल के आफताब ने 18 मई को 27 साल की श्रद्धा का मर्डर कर दिया था। दोनों लिव-इन में रहते थे। आफताब ने श्रद्धा के शरीर के 35 टुकड़े किए थे। इन्हें रखने के लिए 300 लीटर का फ्रिज खरीदा था। वह 18 दिन तक रोज रात 2 बजे जंगल में शव के टुकड़े फेंकने जाता था।
ये खबरें भी पढ़ें...
आफताब ने 10 घंटे तक श्रद्धा के टुकड़े किए, थका तो खाना खाया, बीयर पी; फिर नेटफ्लिक्स देखकर चैन से सो गया
पुलिस के मुताबिक, श्रद्धा वॉकर मर्डर केस में आरोपी आफताब अमीन पूनावाला ने कबूल किया है कि उसे श्रद्धा के शव के टुकड़े-टुकड़े करने में करीब 10 घंटे लगे थे। उसने एक घंटे तक शरीर के सभी टुकड़ों को पानी से धोया। इसके बाद सभी टुकड़ों को पॉलीथिन में बंद कर फ्रिज में रखता चला गया। इस दौरान उसने ऑनलाइन खाना भी मंगवाया। काम खत्म करने के बाद वह बीयर लाया, फिर नेटफ्लिक्स पर वेब सीरीज देखी और सो गया। पढ़ें पूरी खबर...
पहचान छिपाने के लिए श्रद्धा का चेहरा जलाया था, आफताब का वाटर बिल 300, जबकि 20 हजार ली. पानी फ्री; कहां खर्च किया
दिल्ली में 27 साल की श्रद्धा के मर्डर के आरोप आफताब अमीन पूनावाला के महरौली फ्लैट का 300 रुपए का वाटर बिल आया है, जबकि पड़ोसियों का बिल जीरो है। वजह यह कि दिल्ली में 20 हजार लीटर पानी मुफ्त दिया जाता है। पुलिस जानना चाहती है कि आखिर आफताब ने इतना पानी कहां खर्च कर डाला। पढ़ें पूरी खबर...